Године 1995. Беби Дол је снимила свој други албум „Ритам срца“. Албум је садржао неколико нових песама у денс ритму, као и песму „Бразил“ са наступа на Песми Евровизије 1991. у две варијације, и песму „Слатке сузе љубави“ из 1988. Популарни хит са овог албума је била и песма „Хајде да“, за коју је снимила и спот. На плочи се нашла обрада Мадонине песме "Take a Bow", преведена са „Поклони се“. Албум је доживео добар одзив у публици.